钦定古今图书集成/理学汇编/经籍典/第069卷 > 《易赞》二卷
## 钦定古今图书集成/理学汇编/经籍典/第069卷 > 《易赞》二卷

### 按陈继儒序豫章致虚樊使君精于易其学传之渠上老人老人君祖也年七十犹纂易传义手触寒暑细书盈箧夜则坐使君灯下授之使君以明经得通

籍，而老人学《易》，至九十不少衰。使君衍而广之，遂成
一家言。所为《易赞》，大抵义多者约之使少，理幽者章
之使著，辞简韵隽，惟京房、焦赣之衍繇，东方生、管辂
之射覆，差足以当之。汉儒之《易》，率门生弟子更相学
习，罕有家传家传，莫盛于仲翔虞氏，零阳太守光授
之乎舆令。舆令授凤，凤授歆，歆授翻，五世受《易》，为孔
融、陆绩所推重。翻讲论于戎马之上，而使君习经于
簿书期会之间，其苦心好学同也。余遇使君于西湖，
其气静幽而清审，非有道不能，今而后知其发寤于
《易》者深也。

### 陆梦龙易略三卷

### 按陆鸣勋序汉魏晋宋诸儒论易或言象数或言占验或言卦气或言理解或言图学以至吞爻折角之家箍桶卖浆之士推演师说言人人殊学者如游溟

渤亡津梁，汎汎然流转而无所适从，则要略不精，而
指归未定也。君启先生尽屏众说，于洁静精微之中，
有广大悉备之蕴。昔扬雄之莹元也，曰：“不约则其旨
不详，不要则其应不博，不浑则其事不散，不沉则其
意不见。”合数言，而《易》略之蕴可见矣。

### 陆起龙周易易简编四卷

### 按起龙自序略余小子获授经于职方成玉周夫子得睹苏长公紫溪两先生易解开发蒙穉既而广搜博采汉唐宋以来注疏既家藏未刻本笔之成帙犹

病其赜而杂，乃始愬流穷源，归根易简，融会诸名公
精《易》理，参以《管窥》，汇而成编，示家子弟承先训也。

### 文翔凤邵窝易诂一卷

====按翔凤自述邵子安乐窝在天津之畔乎屡以祀谒先天堂则登皇极之台北眺邙洛南揖嵩伊想见皇====帝王伯“雪月风花”之襟，聊为从者绎《河图》《洛书》象数
之略云。

### 林齐圣易编〈阙〉卷

### 按齐圣自序易有圣人之道四首曰以言者尚其辞故得其辞不达其意者有之未有不得其辞而能通其意者予今所习辞也观玩之馀手编成帙画而后

“彖彖而后爻，爻而后传”，总一篇之要旨，汇四圣之大
全。至如上传、下《传》之参合，正解、覆解之群分，时或出
自己意，总期不诡于圣经。若夫因文见道，因其可传
以索其不可传者，象外之意，画前之易，不言而会诸
心，则是集也，又宁徒以其辞而已哉